“بیز روسیا و اوکراینانی گرگینلیگین داها دا آرتماسینا سبب اولا‌جاق حرکت‌لردن چکینمه‌یه چاغیریریق”.
بونو چین خاریجی ایشلر ناظیرلیگی‌نین سؤزچوسو مائو نینگ کئچیردیگی بریفینقده کرملینه پهپادلارلا هوجوما موناسیبت بیلدیررکن دئییب.
اونون سؤزلرینه گؤره، چین-ین اوکراینا بحرانی ایله باغلی موضعی آردیجیل و آیدین‌دیر: "چین اوکراینا بحرانیندا یاپیجی رول اویناماق اوچون اولوسلار آراسی توپلوم ایله بیرگه ایشلمه‌یه داوام ائده‌جک".
قئید ائدک کی، می‌ین 3-ده کرملینه پهپادلارلا هوجوم اولوب. روسیا پرزیدنتی‌نین مطبوعات خیدمتی بو مسئله‌ده اوکراینانی اتهام ائدیب و حادثه‌نی ترور آکتی کیمی قیمتلندیریب. کرملین-دن بیلدیریلیب کی، بو، دؤولت باشچی‌سی ولادیمیر پوتینه سوی-قصد جهدی‌دیر. اوکراینا طرفی ایسه روسیایا هوجوم ائتمه‌دیگینی آچیقلاییب.
